גן הזיכרון (בית הכרם - יפה נוף)

גן הזיכרון הוא גן עירוני בפאתי שכונת בית הכרם בירושלים, שבו ניצבת אנדרטה לזכר 75 בני שכונות בית הכרם ויפה נוף, שנפלו במערכות ישראל.

הגן נבנה על גבי מדרון ההר המשתרע בין רחוב הארזים לדרך איש-שלום. אורכו כמאתיים מטרים והוא מעוצב כשביל המתמשך בין עצים, צמחייה, קירות אבן וסלעיות. בפינות אחדות לאורך השביל הוקמו רחבות ובהן מתקני משחקים לילדים.

במרכז הגן ניצבת האנדרטה - קיר אבן לבנה קשתי, נמוך ומאורך, שלפניו כיכר דשא מעוגלת קטנה. על גבי הקיר נחרתו שמות החללים בסדר אלפביתי, כל אחד בציון שנת לידתו ושנת מותו. בראש הקיר משמאל נקבעה הכתובת: לזכרם של בני השכונות בית הכרם ויפה נוף שנפלו למען ביטחון ישראל.

מהגן מתמשך שביל אל מנהרה שנבנתה מתחת לדרך איש שלום ומובילה על היער הנטוע במדרון שתחתיה.

הגן נבנה ביוזמת עיריית ירושלים וארגון יד לבנים. הוא תוכנן על ידי האדריכל ירמי אפשטיין.

קישורים חיצוניים

גן הזיכרון באתר יזכור

זיכרון
ירושלים: אנדרטאות לזכר חללי מערכות ישראל
אנדרטאות לזכר חללי ערים, יישובים ושכונות
בית הכרם